

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 15.aprīlī Nr.**170**  (prot.Nr.**8**, **29**.§)

# Par Daugavpils pilsētas domes 2016.gada 10.marta saistošo noteikumu Nr.6

# „Saistošie noteikumi par sabiedrisko kārtību” precizēšanu

Pamatojoties uz likuma „Par pašvaldībām” 43.panta pirmās daļas 4.punktu, 45.panta ceturto daļu, Pirotehnisko izstrādājumu aprites likuma 17.panta piekto daļu, ievērojot Vides aizsardzības un reģionālās attīstības ministrijas 2016.gada 23.marta atzinumu Nr.18-6/2381, atklāti balsojot: PAR – 13 (V.Bojarūns, V.Borisjonoks, J.Dukšinskis, A.Gržibovskis, N.Ignatjevs, R.Joksts, J.Lāčplēsis, N.Petrova, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

Precizēt Daugavpils pilsētas domes 2016.gada 10.marta saistošos noteikumus Nr.6 „Saistošie noteikumi par sabiedrisko kārtību” (pielikumā).

Pielikumā: Daugavpils pilsētas domes 2016.gada 10.marta saistošie noteikumi Nr.6 „Saistošie noteikumi par sabiedrisko kārtību” precizētā redakcijā.

Domes priekšsēdētājs *(personiskais paraksts)* J.Lāčplēsis

#### 2016.gada 10.marta saistošie noteikumi Nr.6

#### precizētā redakcijā

#  Saistošie noteikumi par sabiedrisko kārtību

#  Izdoti saskaņā ar likuma „Par pašvaldībām”

# 43.panta pirmās daļas 4.punktu,

# Pirotehnisko izstrādājumu aprites likuma

# 17.panta piekto daļu

# Vispārīgie jautājumi

1. Saistošie noteikumi (turpmāk - noteikumi) nosaka prasības sabiedriskās kārtības nodrošināšanai pašvaldības administratīvajā teritorijā.
2. Noteikumos lietotie termini:

2.1. zaļā zona - pašvaldības apstādījumi, visas ar augiem apaugušas platības ārpus meža zemes, kurās neiegūst produkciju (pārtiku, koksni, ziedus u.c.) realizācijai,

2.2. pašvaldības ierīkotā atpūtas vieta – teritorija, kas apzīmēta ar attiecīgu norādi.

# Aizliegumi un ierobežojumi

1. Publiskās vietās aizliegts:
	1. patvaļīgi pārvietot pašvaldības izvietotos dažāda veida atribūtus un svētku dekorācijas;
	2. stāvēt uz atpūtas soliņiem, sēdēt vai stāvēt uz to atzveltnēm;
	3. gulēt, izņemot tam paredzētā sabiedriskā transporta staciju uzgaidāmajā telpā;
	4. staigāt un atrasties zālienā, kas atrodas parkos, dārzos, košumdārzos, skvēros, bulvāros, alejās, izņemot pasākumos un laika periodos, kas noteikti ar Domes izpilddirektora atļauju;
	5. bojāt pašvaldības apstādījumus, t.sk. plūkt ziedus, lauzt krūmus vai to zarus;
	6. mazgāties, mazgāt dzīvniekus, veļu, citas lietas publiskajā lietošanā esošajās ūdenstilpnēs un strūklakās;
	7. peldēties un staigāt strūklakās;
	8. novietot transportlīdzekli zaļajā zonā, izņemot apstādījumu apkopes vajadzībām;
	9. profilaktiski apkopt transportlīdzekli (eļļas vai citu dzinēja šķidrumu maiņa, motora mazgāšana u.tml.) un mazgāt to ārpus speciāli šim nolūkam paredzētām vietām;
	10. iebraukt ar transportlīdzekļiem, izņemot velosipēdiem, publiskajās peldvietās un pašvaldības ierīkotās atpūtas vietās pie ūdenstilpnēm un aktīvās sporta atpūtas zonās, izņemot, ja transportlīdzeklis ir novietots apsaimniekošanas vajadzībām;
	11. ievest dzīvniekus publiskajās peldvietās;
	12. uzstādīt telti, ierīkot naktsmītni vai kurināt grilu, uguni ārpus šim mērķim noteiktām vietām.
2. Bez Daugavpils pilsētas izpilddirektora atļaujas pilsētas teritorijā aizliegts izmantot uguņošanas ierīces un skatuves pirotehniskos izstrādājumus laika posmā no plkst.23.00 līdz plkst.7.00, izņemot normatīvajos aktos noteiktajās svētku, atceres un atzīmējamās dienās.
3. **Uzraudzība un kontrole**
4. Šo saistošo noteikumu izpildi kontrolē Daugavpils pilsētas pašvaldības policija.
5. **Noslēguma jautājumi**
6. Atzīt par spēku zaudējušu Daugavpils pilsētas domes 2005.gada 10.novembra saistošos noteikumus Nr.14 „Daugavpils pilsētas sabiedriskās kārtības noteikumi” (Latvijas Vēstnesis, 2005., Nr.207, 2006., Nr.30, Nr.201, 2007., Nr.49, 2008., Nr.59, Nr.109, Nr.170, 2010., Nr.127).
7. Saistošie noteikumi stājas spēkā 2016.gada 1.maijā.

Daugavpils pilsētas domes priekšsēdētājs J.Lāčplēsis